User:Spela28/sandbox

INTERPRETACIJA

Kaj je interpretacija? Interpretacija je pojem, ki opredeljuje dejanje oz. povzročanje z namenom, da se dojame ali spozna pomen, vsebina česa. Z interpretacijo pomagamo ljudem spoznati in ceniti tisto, kar je še posebej vredno. To storimo tako, da jim neko stvar poskušamo približati ali pojasniti z opisom in predstavitvijo na različne načine. Interpretacijo lahko torej razumemo kot komunikacijsko aktivnost, s katero v turizmu razlagamo lastnosti določene kulture, kraja ali predmeta, ki je predmet turističnega ogleda. Poznamo osebno in neosebno interpretacijo. Pri osebni interpretaciji je vključen interpretator, torej človek, ki interpretacijo izvaja (npr. vodeni ogledi), pod neosebno interpretacijo pa spadajo npr. table, na katerih je predstavitev nekega spomenika.

Interpretacija v turizmu Interpretacija v turizmu je pravzaprav komunikacija turističnega ponudnika s turistom. Z interpretacijo obiskovalcem razkrivamo zgodbe in pomene, omišljamo in oživljamo snovno in nesnovno dediščino krajev ter s tem sprožamo čustveno in miselno provokacijo, ki bo obiskovalcu ostala v spominu kot neko doživetje ali spoznanje. Z interpretacijo v turizmu prav tako povezujemo obiskovalca z destinacijo, razširjamo obzorja in medsebojno povezujemo kulture. Cilji interpretacije v turizmu so bogatenje izkušenj in znanja turistov ter ohranjanje in trajnostni razvoj destinacije. Če interpretacije v turizmu ni, turisti niso motivirani k odkrivanju, ne najdejo poti do atrakcije, ne spoznajo njenega pomena in se lahko na destinaciji tudi neustrezno vedejo. Ravno zato nam je interpretacija lahko v pomoč tudi pri upravljanju, zlasti pri usmerjanju obiskovalcev na manj občutljive poti in predele zavarovanih območij. Lahko nam tudi pomaga preprečevati vedenje obiskovalcev, ki bi naravi škodovalo.

Sredstva interpretacije Sredstva interpretacije so zlasti vodeni ogledi, učne ali naravoslovne poti, razstave, predavanja, publikacije in elektronski mediji. Uporablja se jih v naravnih parkih in rezervatih, naravnih spomenikih, muzejih, živalskih in botaničnih vrtovih, akvarijih, gozdovih, jamah in rudnikih, urejenih za turistični obisk. Eden izmed zanimivejših načinov interpretacije je vsekakor storytelling oz. zgodbarjenje, pri katerem obiskovalcem pripovedujemo različne zgodbe, ob katerih si s svojimi predstavami ustvarijo slišano doživetje.

Viri:


 * http://www.interpretacija.si/kaj_je/kaj_je_interpretacija.htm
 * https://fran.si/iskanje?Query=interpretacija&hs=1&View=1